钦定古今图书集成/理学汇编/学行典/第206卷 > 程琦
## 钦定古今图书集成/理学汇编/学行典/第206卷 > 程琦

按《休宁县志》：“程琦，字廷珪，坰田人。为邑诸生，性至孝，
事亲务尽其懽，力养色养靡不备。至父病疽，躬吮之。
父嗜薯，终身不忍食。母嗜婺鱼，百方办进。尝授徒远
乡，闻母病，夜趋峻险，颠蹶中，若两灯前导，及入境，始
知乃虎也。亲丧，哀毁如礼者三年。有志圣贤学，言动
不苟，安贫励节，人共推之。”